LYSTRUP: En blotter er tilsyneladende på spil i Lystrup.

Østjyllands Politi modtog mandag aften klokken 19.10 en anmeldelse om en mand, der blottede sig foran Aldi på Sønderskovvej. Her stod manden ifølge anmeldelsen tydeligt og onanerede, mens han kiggede på de forbipasserende.

Blotteren var imidlertid forsvundet, da politiet nåede frem. Østjyllands Politi opfordrer derfor borgere i området til straks at kontakte politiet, hvis man ser en person stå og blotte sig.

- Hold afstand og led politiet hen til gerningsmanden, hvis du har mulighed for det, lyder opfordringen endvidere.

Blotteren beskrives som en 30-40 årig mand af mellemøstlig udseende. Han var mandag aften iført en kraftig mørk jakke.